
A partir dels controls periòdics de la biomassa del banc de rossellona (Chamelea galli- 
na, L.) que du a terme la Direcció General de Pesca, s'ha elaborat un Llistat de les espè- 
cies presents als fons arenosos del nord i nordest de la badia de Palma, que es correspon 
amb la bionomia esperada de comunitats d'arenes fines. 

SANDY BOTTOM COMMUNITY OF PALMA BAY (MALLORCA, BALEARIC 
ISLANDS). A list of species inhabiting sandy bottoms was made up from periodical con- 
trols of the stripped venus-shell (Chamelea gallina, L.) bank biomass of north and north 
east Palma bay. This list was elaborated by biologist of the "Direcció General de Pesca" 
and corresponds with the common bionomy of fine sands. 

Keywords: communities, Palma's beach, Palma's Bay, Balearic Islands, stripped venus- 

Chamelea gallina és una espécie bentónica 
filtradora (Fig. 1). Presenta una copinya oval- 


La rossellona, Chamelea gallina (Linnaeus, 
1758) (Mollusca, Bivalvia), és una espécie d'in- 
terès comercial, essent l'únic mol-lusc lameli- 
branqui en explotació per part de la flota pesque- 
ra de les Illes Balears. És una espècie freqüent als 
mercats els mesos de tardor i hivern, on la pro- 
ducció local presenta uns preus superiors a la 
procedent d'altres localitats. Això ha duit a la 
necessitat de caracterització i discriminació bio- 
geogràfica de poblacions de les rossellones de la 
badia de Palma, en front de les altres de la 
Mediterrània (Palmer et al., 2004). 


triangular, sòlida, amb nombroses estries concèn- 
triques, aserrades i irregulars. La coloració és 
blanquinosa a marro o grisa, sovint amb motius 
variats blancs, rosats, violats de ratlles, ziga-zaga 
o taques irregulars. 

És un organisme excavador que viu a fons 
arenosos fins o fangosos, essent característic dels 
fons d'arenes fines. Existeix una gran variabilitat 
en les relacions entre les dimensions linears i 
ponderals tant entre poblacions diferents com 
dins la mateixa població i que han posat de mani- 
fest nombrosos autors a diferents poblacions: 

Fig 1. Rosellona, Chamelea gallina L. 
Fig 1. Stripped Venus-shell, Chamelea gallina L. 


baix (Marano, 1982) i alt Adriàtic (Valli, 1981), 
Canal de la Mancha (Ansell, 1961), Mazarrón, 
(Vizuete, 1993). 
Palma presenta una relació mida-grosor major 


La població de la Badia de 





que la de les poblacions de l'Adriàtic (dades de 
la D.G: Pesca, inèdites). 

L'únic banc explotable d'aquest mol-lusc a 
les Illes Balears es troba a la platja de Palma. 
L'existència d'aquest banc es va descobrir a 
finals de l'any 1992 i la zona de producció que es 
va crear per a l'extracció de la rossellona ocupa 
des d'es Carnatge (39° 32,40' N / 02° 4224 E) i 
la punta Orenol (39? 29,50' N / 02? 44,25' E), 
entre les isobates de 2 i 15 m (Fig. 2). Una part 
del banc, la sudoriental, pertany a la Reserva 
Marina de s'Arenal-cap de Regana. 

A petició del sector pesquer, la Conselleria 
d'Agricultura i Pesca realitzà un estudi previ en 
1993. A partir d'aquest, s'inicià l'explotació del 
recurs i, simultàniament, s'encetà un sistema de 
seguiment del banc, que es manté fins al dia d'a- 
vui. El principal objectiu d'aquest seguiment és 
determinar la biomassa i l'estat poblacional del 
banc per tal de regular la recollida de la rossello- 
na i, per altre, complir amb la normativa vigent 
respecte als contaminants biòtics i abiòtics pre- 
sents en els productes de la pesca i de la recolli- 
da de marisc. 

A més, s'han determinat les espècies que es 
trobaven als censos i pesques experimentals 
efectuades durant el seguiment. 





Metodologia 


Per motius operacionals i tenint en compte 
les diferencies entre la part central, que es corres- 
pon pràcticament amb la platja de l'Arenal i els 
extrems (el sudoriental, que pertany a la Reserva 
Marina de s'Arenal-cap de Regana i el nordocci- 
dental, davant del Carnatge), es va dividir el banc 
en cinc zones, que estan representades a la Fig. 2. 
Aquest banc es mostreja durant tot l'any seguint 
l'esquema següent: 

Censos trimestrals. A cada zona existeix 
una estació de mostratge. Es realitzen per busse- 


jadors que extreuen manualment tota la fauna 


bentònica macroscòpica delimitada per un qua- 
dre de 0,25 m’, realitzant 20 rèpliques (5 m°) per 
estació de mostratge. També s'anota la presència 
d'espècies observades durant l'extracció. Les 
dades que es determinen son: espècie, talla màxi- 
ma i pes de cada individu. 

Pesques d'arrossegament. Al setembre de 
cada any s'efectuen pesques amb embarcacions 
amb  rastrells 


professionals, reglamentaris 


(amplària de boca màxima de 75 cm, pues de 10 
cm de longitud i malles del cop de 35 mm de dia- 





TN 

Fig. 2. Localització del banc de rossellona de l' Arenal de la 
Badia de Palma. 


Fig. 2. Location of the stripped Venus-shell bank of the sandy 
botton of Palma bay. 

gonal o quadrades de 18 mm de costat i 24 mm 
de diagonal). 
Les dades que es determinen són: posició 


inicial i final, distància arrossegada, temps d'a- . 


rrossegament, nombre de rastrells i mida de la 
boca, espècies presents, talla màxima i pes d'una 
mostra de 500 g de rossellona. 

Durant la temporada 2001-2002, és va 
embarcar un tècnic un dia per setmana amb les 
embarcacions que es dedicaven a pescar rosse- 
llona, durant la qual es van anotar el rendiment i 
les espècies acompanyants. 

L'objectiu principal dels mostrejos és deter- 
minar la biomassa del banc i la fracció explota- 
ble. Com objectiu accessori, s'ha determinat la 
biocenosi del banc, aspecte que es presenta a 
aquest article. 

Per determinar la biocenosi, es combinen les 
dades provinents dels censos i de les pesques 
d'arrossegament. 

En tots els casos es determinen les espècies, 
mitjançant la bibliografía (Falciae, 1995, Fischer 
et al., 1987; Poppe i Goto, 1991; 1993; Rield, 
1986; Zenetos, 2003). 


Resultats 


Durant la temporada 2001-2002, el nombre 
d'embarcacions que va feinejar va ser de 12 
repartides entre els ports de Palma i de s' Arenal. 
El nombre mitja de dies feinejats va ser de 57,2 
amb un desviació estàndar de 17,68. La mitjana 
d'operacions d'arrossegament fou de 9,3 al dia 
amb una desviació estàndar de 1,49. La CPUE 
mitjana (calculada com kg rossellona/dia/embar- 
cació/operació d'arrossegament) va ser de 2,218 
kg amb una desviació estàndar de 0,51. 

L'esforç de mostreig durant la temporada de 
pesca 2001-2002 va ser de 9 dies de pesca efec- 
tiva, amb 81 operacions d'arrossegament efec- 
tuades. 

A la taula 1 s'exposa el llistat d'espècies 
presents. La taula s'ha confeccionat amb les 
dades obtingudes durant tots els mostrejos efec- 
tuats per part de bussejadors des de l'any 1993 i 
els mostrejos efectuats a les embarcacions pro- 
fessionals durant la temporada 2001-2002. 

Durant els mostrejos realitzats amb embar- 


cacions professionals sols es va anotar la presèn- 
cia de les diferents espècies capturades i el pes de 
rossellona comercial i no comercial. Per això, a 
la taula s'expressa el % de presència de cada 
espècie en les pesques. 

Amb els mostrejos efectuats per bussejadors 
es disposen de dades suficients per expressar el 
9o de presència a cada quadre de mostreig com la 
densitat de població (indicada en nombre d'indi- 
vidus/m"). En el cas d'haver observat una espècie 
durant els censos es. va anotar. En aquest cas, es 
cita a la taula, però no es pot determinar el % de 
presència ni la densitat de població. 

Algunes espècies van ser més dificils de 
determinar i es van conservar per una posterior 
determinació. En aquests casos, sols s'expressa 
la presència. 

La taula 2 indica la diversitat trobada a cada 
zona. S'indica la diversitat com nombre d'espè- 
cies, per què no ha estat possible calcular un 
índex de diversitat. 


Conclusions 


La biocenosi dels fons arenosos litorals de la 
platja de Palma es correspon amb l'esperada 
basada en la bibliografia sobre bionomia bèntica 
(Calvin, 1995) i n'és la pròpia de fons d'arenes 
fines, amb predominància de l'espècie Chamelea 
gallina. 

Les espècies acompanyants més freqüents 
són: Rudicardium tuberculatum, amb una fre- 
qüéncia d'aparició en les pesques del 98%, 
Astropecten jonhstoni (9790), Mactra corallina 
(8690), Pectunculus — violacescens (44%). 
Diogenes pugilator, és l'espècie que apareix més 
freqüentment a les mostres recollides als censos. 

El fet de combinar les dues metodologies de 
mostreig han permès obtenir una visió més com- 
pleta de la comunitat. El rastrell infravalora les 
espècies de mida petita (inferior a 24 mm) i espè- 
cies amb capacitat natatòria. Exemples d'aques- 
tes espècies poden ser els gasteròpodes 
Sphaeronassa mutabilis i Hinia incrassata, els 
bivalves: Spisula subtruncata, , els crustacis com 
Diogenes pugilator, i pops, sèpies i peixos en 
general. L'aportació de les dades obtenides 

Taula 1. Llistat d'espècies presents. 
Table 1. Check list of species presents. 




















Osteichtia 

Taula 2. Nombre de diferents espècies a cada zona. 
Table 2. Number of differents species in each zone. 


durant els censos per bussejador subsanen, en 
part, les mancances del rastrell. 

No obstant això, s'ha de tenir en compte que 
no està representada tota la infauna bentònica, 
per què la profunditat màxima de feina del ras- 
trell és d'uns 10 cm i els bussejadors arriben com 
a màxim a 15 cm de profunditat. L'ús d'altres 
estris de pesca, com la draga hidràulica, augmen- 
taria el nombre d'espècies trobades, al treballar a 
més profunditat dins de l'arena. 

Les zones amb major diversitat es correspo- 
nen amb els extrems del banc: la sudoriental, 
zones 4 i 5, properes a la Reserva de s'Arenal- 
Cap Regana, amb 38 i 45 espècies diferents tro- 
bades i la zona nordoccidental (es Carnatge) 
amb 36. Això es degut a la proximitat d'aquestes 
zones a altres comunitats, com praderies de 
posidònia i d'algues fotòfiles infralitorals. A les 
zones 4 i 5 és també possible la intervenció de 
l'efecte reserva. 

S'ha apreciat als darrer censos per part de 
bussejadors a les zones 4 i 5 un augment de la 
presència d'espècies més fràgils, com ara 
Echinocardium mediterraneum. Això és conse- 
qüéncia directa de la veda establerta ara fa dos 
anys per tal de recuperar la població de rossello- 
na que havia minvat espectacularment. 

